André Malraux

André Malraux (1901 til 1976) esis Franca skriptisto, aventurinto e politikisto.

 Parkuro 
Pos infanteso kun sua matro e prematro spicisti en Bondy de qua ilu gardis mala memoro (Antimémoires), André Malraux frequentis l'artala cirkumanti di la chef-urbo ube il facis la poka baroka dandio (il nomas tale su en unesma verki).

En 1921 il spozis Clara Goldschmidt, richa heredinto de Germana familio.

Ye la 23ma di decembro 1923 Malraux esas haltita en Phnom Penh akompanita da amiko, Louis Chevasson. Mala kolokado disipis la posedaji de lua spozo Clara, ed André decidis distranchar basa reliefo de templo di Banteay Srei en Angkor por vendar ula ad kolektanto. Ilu kondamnesis en julio 1924 a tri-yara fermita enkarcerigo, ilua amiko Louis kondamnesis ad 1 yaro e duimo, dum ke Clara absolvesis.

To mobligis Parisiana intelektozi, exemple Marcel Arland, Louis Aragon, André Breton, François Mauriac, André Gide e Max Jacob.

En apelo, Malraux-puniso diminutesis ad un yaro kun ajorno. Il divenis grava kritikisto di koloniala sistemo, helpis opozantaro e fondis jurnalo Indochinia en kateni.

Il retrovenis ad Francia ye novembro 1924. En 1930 il editis "La royala voyo" La voie royale, aventurala romano inspirita precipue pri ta eventi, ed en 1933 ilu publikigis “Homala stando” La Condition Humaine qua ganis la Premio Goncourt.

Dum la yari 1930a, Malraux anke juntis arkeologikala expedicioni en Iran e Afganistan. Ilu fondis l'"internaciona asociistaro di skriptisti pri kulturala defenso" kun Louis Aragon.

Dum Hispana interna milito Malraux servis kom pilotisto por Republikana trupi. Ilu vundesis dufoye dum esforci por haltar Falangisti qui atakis Madrid. Il voyajis ank ad Usa por demandar pekunio. Novelo pri ta experimento, L'espero L'espoir, aparis en 1938.

Pos fugar de koncentreyo helpita da sua mi-fratulo Roland, André Malraux eniris la rezisto en 1943 pos l'aresto en Dordogne di lasta. Kaptita kun Britaniana oficisti il transferesis de karcero en karcero til Toulouse por questionado (ne esas tormentita). Il diskovris su libera kande Germana livis l'urbo. Il komandis lore Franca aviaco-brigado. Il havis du filiuli kun Josette Clotis: Pierre-Gauthier e Vincent. Josette mortis en 1944 pro glitado kande eniris treno. Amba filiuli mortis en singla vetural acidento en 1961.

Il esis kulturo-ministro di Charles de Gaulle.

Kategorio:Franciana skriptisti
Kategorio:Franciana politikisti